CELEX: 22007D0090
Language: lt
Date: 1183680000000
Title: 2007 m. liepos 6 d. EEE jungtinio komiteto sprendimas Nr. 90/2007, iš dalies keičiantis EEE susitarimo XIII priedą (Transportas)

13.12.2007   
            
            
               LT
            
            
               Europos Sąjungos oficialusis leidinys
            
            
               L 328/38
            
         
      EEE JUNGTINIO KOMITETO SPRENDIMAS
   
   Nr. 90/2007
   2007 m. liepos 6 d.
   iš dalies keičiantis EEE susitarimo XIII priedą (Transportas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2007 m. birželio 8 d. EEE jungtinio komiteto sprendimu Nr. 54/2007 (1).
            
         
               (2)
            
            
               2002 m. liepos 15 d. Europos Parlamento ir Tarybos reglamentas (EB) Nr. 1592/2002 dėl bendrųjų taisyklių civilinės aviacijos srityje ir įsteigiantis Europos aviacijos saugos agentūrą (2) buvo įtrauktas į Susitarimą 2004 m. gruodžio 9 d. EEE jungtinio komiteto sprendimu (3) su konkrečiomis adaptacijomis.
            
         
               (3)
            
            
               Į Susitarimą turi būti įtrauktas 2007 m. kovo 28 d. Komisijos reglamentas (EB) Nr. 334/2007, iš dalies keičiantis Europos Parlamento ir Tarybos reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (4).
            
         
               (4)
            
            
               Į Susitarimą turi būti įtrauktas 2007 m. kovo 28 d. Komisijos reglamentas (EB) Nr. 335/2007, iš dalies keičiantis Reglamentą (EB) Nr. 1702/2003 dėl orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą įgyvendinančių taisyklių (5).
            
         
               (5)
            
            
               Į Susitarimą turi būti įtrauktas 2007 m. kovo 30 d. Komisijos reglamentas (EB) Nr. 375/2007, iš dalies keičiantis Reglamentą (EB) Nr. 1702/2003, nustatantį orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles (6).
            
         
               (6)
            
            
               Į Susitarimą turi būti įtrauktas 2007 m. kovo 30 d. Komisijos reglamentas (EB) Nr. 376/2007, iš dalies keičiantis Reglamentą (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti, ir šias užduotis atliekančių organizacijų bei darbuotojų patvirtinimo (7),
            
         NUSPRENDĖ:
   1 straipsnis
   Susitarimo XIII priedas iš dalies keičiamas taip:
   
               1.
            
            
               66n punktas (Europos Parlamento ir Tarybos reglamentas (EB) Nr. 1592/2002) papildomas šia įtrauka:
               
                           „—
                        
                        
                           
                              32007 R 0334: 2007 m. kovo 28 d. Komisijos reglamentas (EB) Nr. 334/2007 (OL L 88, 2007 3 29, p. 39).“
                        
                     
         
               2.
            
            
               66p punktas (Komisijos reglamentas (EB) Nr. 1702/2003) papildomas šiomis įtraukomis:
               
                           „—
                        
                        
                           
                              32007 R 0335: 2007 m. kovo 28 d. Komisijos reglamentas (EB) Nr. 335/2007 (OL L 88, 2007 3 29, p. 40),
                        
                     
                           —
                        
                        
                           
                              32007 R 0375: 2007 m. kovo 30 d. Komisijos reglamentas (EB) Nr. 375/2007 (OL L 94, 2007 4 4, p. 3).“
                        
                     
         
               3.
            
            
               66q punktas (Komisijos reglamentas (EB) Nr. 2042/2003) papildomas šia įtrauka:
               
                           „—
                        
                        
                           
                              32007 R 0376: 2007 m. kovo 30 d. Komisijos reglamentas (EB) Nr. 376/2007 (OL L 94, 2007 4 4, p. 18).“
                        
                     
         2 straipsnis
   Reglamentų (EB) Nr. 334/2007, Nr. 335/2007, Nr. 375/2007 ir Nr. 376/2007 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2007 m. liepos 7 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (8).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2007 m. liepos 6 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
         
      
   
   
      (1)  OL L 266, 2007 10 11, p. 14.
   
      (2)  OL L 240, 2002 9 7, p. 1.
   
      (3)  OL L 133, 2005 5 26, p. 37.
   
      (4)  OL L 88, 2007 3 29, p. 39.
   
      (5)  OL L 88, 2007 3 29, p. 40.
   
      (6)  OL L 94, 2007 4 4, p. 3.
   
      (7)  OL L 94, 2007 4 4, p. 18.
   
      (8)  Konstituciniai reikalavimai nenurodyti.